La banda valenciana va facer parada n'Asturies nel marcu de la so xira Panya.
#000001
La banda valenciana Zoo anunció esti martes la so xira nueva, a la que titularon “Panya” y que va llevalos hasta ochobre a quince llugares, ente conciertos en sales y participaciones en festivales, y qu’empiecen esti sábadu nos conciertos de Falles de València.Nel 2022 convirtiéronse nún de los grupos revelación nel Estáu español, que remataron con dos conciertos multitudinarios, nel Wizink Center de Madrid y nel Palau Sant Jordi de Barcelona. Zoo encara 2023 con una xira nueva que va llevalos a festivales como’l Viñarrock, Las Noches del Botánico (Madrid), Rototom Sunsplash, Cabo de Plata y Extremúsika.El grupu de Gandia de rock en valencianu escoyó los conciertos de Falles en plenu paséu de l’Alameda de València pa escomenzar esta xira y cuenten con axuntar ellí, esti sábadu, a más de 15.000 persones.Según tienen previsto, esti añu 2023, “Panya” va llevalos depués a Zaragoza (15 d’abril), Villarrobledo (Viñarrock, tamién n’abril), Vilanova i la Geltrú (13 de mayu), Vic (17 de xunu), Madrid (24 de xunu), Letur, Barbate y Xixón (xunetu, ensin concretar), Adra, Villena y Benicàssim (agostu), Vilaxoán (setiembre) y Cáceres y Sagunto (ochobre).
#000006
Asociación Cultural Nortes de Asturias. 2021.
#000008